Kalninis serbentas
Kalninis serbentas (Ribes alpinum) – agrastinių (Grossulariaceae) šeimos augalų rūšis. Paplitusi Europoje: nuo Suomijos ir Norvegijos šiaurėje iki Alpių ir Pirėnų kalnų pietuose (ten sutinkamas tik aukštikalnėse). Tai krūmokšnis, užaugantis iki 2 m aukščio ir 1,5 m pločio, tankus. Žievė pilka, su amžiumi ima pleišėti. Lapai delniški, tamsiai žali. Augalas dvinamis, žiedai susitelkę į kekes. Vaisius – kekėse susitelkusios raudonos uogos. Nors primena raudonųjų serbentų uogas, yra beskonės, sprangios. Kalninis serbentas Lietuvoje auga krūmynuose, miškuose, upių ir ežerų pakrantėse, pašlaitėse. Požymiai Žiedai Augavietė (Čekija)